เงินบาทปิดตลาด 32.28/30
&nbsp;ธนาคารกรุงสรีอยุธยา รายงาน เงินบาทปิดตลาด 32.28/30 ทรงตัว แต่แนวโน้มเริ่มขยับอ่อนค่า
20 ก.ค. 2553

ธนาคารกรุงสรีอยุธยา รายงาน เงินบาทปิดตลาด 32.28/30 ทรงตัว แต่แนวโน้มเริ่มขยับอ่อนค่า
นักบริหารเงินธนาคารกรุงศรีอยุธยา กล่าวว่า เงินบาทปิดตลาดที่ระดับ 32.28/30 บาท/ดอลลาร์ ทรงตัวในระดับเดียวกันกับช่วงเปิดตลาด แต่เริ่มมีทิศทางปรับตัวอ่อนค่าหลังเงินดอลลาร์ขยับแข็งค่าในช่วงท้ายตลาด ขณะที่ค่าเงินในภูมิภาคเริ่มปรับตัวอ่อนค่าหลังดัชนีตลาดหุ้นในยุโรปปรับตัวลดลง
"(เงินบาท)นิ่งๆ ทั้งวัน เปิดตลาดมา 32.28/29(บาท/ดอลลาร์) ระหว่างวันปรับตัวเล็กน้อยไปที่ 32.28/30(บาท/ดอลลาร์)" นักบริหารเงิน กล่าว
เนื่องจากนักลงทุนยังรอดูปัจจัยสำคัญในช่วงวันศุกร์ ได้แก่ การทดสอบความแข็งแกร่งของสถาบันการเงินในสหภาพยุโรป
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 86.81/82 เยน/ดอลลาร์ ปรับตัวแข็งค่าจากระดับ 86.95/96 เยน/ดอลลาร์ ส่วนเงินยูโรอยู่ที่ 1.2930/2933 ดอลลาร์/ยูโร ปรับตัวอ่อนค่าจากระดับ 1.2954/2956 ดอลลาร์/ยูโร
นักบริหารเงิน คาดว่า วันพรุ่งนี้เงินบาทจะเคลื่อนไหวแกว่งตัวในกรอบเดิมแคบๆ ระหว่าง 32.25-32.35 บาท/ดอลลาร์